Výročná správa za rok 2020

Dňa 4.5.2021

**1. Základné identifikačné údaje**

**Obchodné meno spoločnosti:** Súčasť života, s.r.o.

**Sídlo spoločnosti:** Telgárt 82, 976 73 Telgárt

**Registrácia spoločnosti:** Zapísaná v obchodnom registri Oddiel: Dr, Vložka číslo: 38930/S, zo dňa 6.6.2020

**Právna forma:** spoločnosť s ručením obmedzeným

**IČO:** 53103963

**DIČ:** 2121266026

**IČDPH:** nie sme platcami DPH

**Zapisované základné imanie:** 5000 €

Súčasť života, s.r.o. – je spoločnosť založená spoločenskou zmluvou podľa § 57 ods. 3 a §110 a nasledujúcich ustanovení zákona č. 513/1991 Zb. Obchodného zákonníka č. 513/1991 Z. z. v znení neskorších predpisov.

Dňa 5.8.2020 vydalo MPSVaR SR spoločnosti Súčasť života, s.r.o. Osvedčenie o priznaní štatútu registrovaného sociálneho podniku – druh registrovaného sociálneho podniku – **Integračný podnik.**

**2. Vedenie spoločnosti**

Štatutárny orgán: Mgr. Beata Bobulová – konateľ

SNP 288/11  
 Pezinok 902 01

**3. Majetková účasť**

Základné imanie spoločnosti sa skladá z peňažného vkladu každého z 2 spoločníkov:

1. Mgr. Beata Bobulová – 3.000,- Eur
2. “Súčasť života“, o.z., IČO: 52 124 355 – 2.000,- Eur

**4. Orgány spoločnosti**

Najvyšším riadiacim a kontrolným orgánom spoločnosti je valné zhromaždenie.

Štatutárnym orgánom spoločnosti je konateľ, ktorý koná v mene spoločnosti samostatne.

Na fungovaní spoločnosti, hodnotení dosahovania jej pozitívneho sociálneho vplyvu a kontrole sa bude zúčastňovať Poradný výbor, ktorý má spoločnosť povinnosť zriadiť najneskôr do 1 roka od priznania štatútu RSP, t.j. do 5.8.2021. K  31.12.2020 Poradný výbor zatiaľ zriadený nebol.

**Súčasť života, s.r.o., vyhlasuje, že:**

- počas obdobia, za ktoré je účtovná závierka zostavená, **nenastali** žiadne zmeny v zložení jeho orgánov,

- počas obdobia, za ktoré je účtovná závierka zostavená **nemal** vyhlásený konkurz na majetok, **nebolo** voči nemu zastavené alebo zrušené konkurzné konanie pre nedostatok majetku,

- ku dňu zostavenia účtovnej závierky nie je v reštrukturalizácii a nie je v likvidácii,

- v období, za ktoré je zostavená účtovná závierka, nesplynul alebo sa nezlúčil s inou osobu, ktorá nebola registrovaným sociálnym podnikom,

- v období, za ktoré je zostavená účtovná závierka, sa nerozdelil.

**5. Predmet činnosti**

Súčasť života, s.r.o. v období, za ktoré je zostavená účtovná závierka, **nemenila** predmety činnosti.

1. Výroba potravinárskych výrobkov

2. Výroba jednoduchých výrobkov z dreva, korku, slamy, prútia a ich úprava, oprava a údržba

3. Výroba bižutérie a suvenírov

4. Výroba hračiek a hier

5. Výroba sviečok a tieniacej techniky

6. Sprostredkovateľská činnosť v oblasti obchodu, služieb, výroby

7. Kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod)

8. Nákladná cestná doprava vykonávaná vozidlami s celkovou hmotnosťou do 3,5 t vrátane prípojného vozidla

9. Činnosť podnikateľských, organizačných a ekonomických poradcov

10. Reklamné a marketingové služby, prieskum trhu a verejnej mienky

11. Služby požičovní

12. Prenájom hnuteľných vecí

13. Vykonávanie mimoškolskej vzdelávacej činnosti

14. Poskytovanie sociálnych služieb

15. Organizovanie športových, kultúrnych a iných spoločenských podujatí

V roku 2020 sa spoločnosť venovala predovšetkým výrobe reklamných a darčekových predmetov z dreveného kolieska.

**6. Výsledok hospodárenia za obdobie 6-12/2020**

Napriek zápisu spoločnosti do OR SR v mesiaci jún, reálne začala spoločnosť vykonávať hospodársku činnosť až na jeseň, čo predstavuje výsledok hospodárenia za 4 mesiace  **roku 2020** dosiahnutý s počtom zamestnancov 2 a konateľkou, ktorá v spoločnosti pracovala v roku 2020 bez nároku na finančnú odmenu.

|  |  |  |  |  |  |
| --- | --- | --- | --- | --- | --- |
| **Výnosy** | **Hodnota v Eur** | **Podiel na celkových výnosoch** | **Náklady** | **Hodnota v Eur** | **Podiel na celkových nákladoch** |
| **Celkové výnosy** | **44 571** | **100 %** | **Celkové náklady** | **26 372** | **100 %** |
| ***Výnosy z hospodárskej činnosti*** | ***44 567*** | ***99,99%*** | ***Náklady na hospodársku činnosť*** | ***26 352*** | ***99,92%*** |
| *Tržby za tovar* | *40 962* | *91,90%* | *Predaný tovar-obst.N* | *11 247* | *42,65%* |
| *Ostatné výnosy*  *(*Dotácie UPSVaR na mzdy) | *3 605* | *8,09%* | *Spotreba materiálu* | *288* | *1,09%* |
|  |  |  | *Ostatné služby* | *3 284* | *12,45%* |
|  |  |  | *Osobné náklady* | *11 289* | *42,81%* |
|  |  |  | *Ostatné náklady na HČ (Dary a iné)* | *244* | *0,92%* |
| ***Ostatné finančné výnosy*** | ***4*** | ***0,01%*** | ***Náklady na fin. činnosť*** | ***20*** | ***0,08%*** |
|  |  |  | *Kurzové straty* | *4* |  |
|  |  |  | *Ostatné finančné náklady* | *16* |  |
| **Hospodársky výsledok pred zdanením** | ***18 199*** |  |  |  |  |
| Daň z príjmov | *0* | *100% úľava na dani – záväzok reinvestovať 100% zisku na pozitívny sociálny vplyv* | | | |
| **Hospodársky výsledok po zdanení** | ***18 199*** |  |  |  |  |

Súčasť života, s.r.o. vyhlasuje, že v období za ktoré je zostavená účtovaná závierka, dosiahla zisk, z ktorého 100% po zdanení použije v zmysle základného dokumentu nasledovne:

* na plnenie daňových povinností a iných zákonných platieb,
* na doplnenie rezervného fondu a na ich budúce použitie na dosiahnutie merateľného PSV.

|  |  |
| --- | --- |
| **Štruktúra majetku v Eur** | **32 345** |
| Neobežný majetok | 0 |
| Obežný majetok | 32 345 |
| *Krátkodobé pohľadávky súčet* | 7 017 |
| *Finančný majetok (peniaze a účty v bankách)* | 25 328 |

|  |  |
| --- | --- |
| **Štruktúra zdrojov v Eur** | **32 345** |
| Vlastné imanie | 23 199 |
| *Základné imanie* | *5 000* |
| *Výsledok hospodárenia za účtovné obdobie po zdanení* | *18 199* |
| Záväzky | **9 146** |
| *Dlhodobé záväzky okrem rezerv a úverov* | *48* |
| *Krátkodobé záväzky okrem rezerv, úverov a výpomoci* | *9 098* |
| * Krátkodobé záväzky z obchodného styku | *280* |
| * Záväzky voči zamestnancom a zo soc. Poistenia | *2 597* |
| * Daňové záväzky a dotácie | *217* |
| * Ostatné krátkodobé záväzky | *6 004* |

**7. Komentár k výsledkom činnosti**

Súčasť života, s.r.o. – dosiahla v roku 2020 nasledovné výsledky:

1. v zmysle zákona 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov získala spoločnosť Súčasť života, s.r.o. dňa 5.9.2020 Osvedčenie o priznaní štatútu registrovaného sociálneho podniku, druh registrovaného sociálneho podniku je Integračný podnik.
2. Predstavila vizuálnu identitu a produktové línie – DOBROČIN a DOBROTVOR, kde je hlavným poznateľným prvkom DREVENÉ KOLIESKO. DOBROČIN sú darčekové sety – kombinácie našich dekoratívnych produktov z drevených koliesok a lokálnych produktov od dodávateľov, s ktorými hodnotovo rezonujeme. Ako skvelý udržateľný darček ich komunikujeme najmä B2B klientom. Kreatívne sety DOBROTVOR sú vytvorené hlavne pre deti, s víziou spoločnej aktivity pre celú rodinu. Predstavujú koncept hravých skladačiek, vyvíjaných v spolupráci s pedagógmi a umelcami, s cieľom dosiahnuť edukačný a estetický rozmer.
3. Dosiahla pozitívny sociálny vplyv, meraný percentom zamestnaných znevýhodnených osôb a zraniteľných osôb čo tvorilo 100 % z celkového počtu zamestnancov, čo je záväzok vyšší ako stanovuje zákon o SE v § 12 ods. 2, čím v období, za ktoré je zostavená účtovná závierka splnila spoločnosť hlavný cieľ, ktorým je dosahovanie PSV. Konkrétne ide o vytváranie pracovných miest s jednoduchou náplňou práce tak, aby ju bolo možné vykonávať z domu, časovo variabilne a s rešpektom k individuálnym potrebám zamestnancov.

**Prehľad zamestnancov spoločnosti k 31.12.2020**

|  |  |
| --- | --- |
| **Prehľad zamestnancov** | |
| Priemerný prepočítaný počet zamestnancov účtovnej jednotky počas ÚO | 2 |
| Celkový počet znevýhodnených zamestnancov v RSP k 31.12.2020 | 2 |
| * Z toho uznaných za invalidných | 1 |
| Celkový počet zraniteľných zamestnancov v RSP k 31.12.2020 | 0 |

1. Napriek nepriaznivej situácii spôsobenej pandémiou COVID 19, sa spoločnosť Súčasť života, s.r.o. vďaka aktívnemu marketingu zo strany konateľky a individuálnemu prístupom ku klientom, dokázala udržať na konkurenčnom trhu a vygenerovať zisk, ktorý použije v nasledovných rokov na dosahovanie pozitívneho sociálneho vplyvu formou vytvárania nových pracovných miest pre osoby zo zraniteľných a znevýhodnených skupín. Nemalý podiel na úspechu mali aj zákazky vo forme náhradného plnenia získané od viacerých spoločností.

**8. Predpokladaný vývoj spoločnosti**

Spoločnosť Súčasť života, s.r.o. sa intenzívne zameriava na zefektívnenie svojej činnosti, rozšírenie a zatraktívnenie svojho portfólia, s cieľom dosiahnutia konkurencieschopnosti na trhu a zvyšovania zisku s potenciálom navýšenia počtu zamestnancov na TPP a s tým spojeného zvyšovania pozitívneho sociálneho vplyvu a to nielen regionálne, ale po celom Slovensku, keďže pracovné miesta nie sú viazané na výkon práce v konkrétnych prevádzkach, ale ide o prácu z domu.

Koncom roka 2020 sme oslovili 2 vysoké školy umeleckého zamerania, konkrétne Fakultu umení Technickej univerzity v Košiciach a VŠVU v Bratislave, so žiadosťou o spoluprácu pri návrhu reklamného, darčekového produktu, alebo kreatívneho DOBROTVOR setu pre deti. Obe uvedené vzdelávacie inštitúcie prejavili záujem o spoluprácu a drevené koliesko sa stalo zadaním praktickej seminárnej práce študentov. Cieľom je nielen vytvoriť nový zaujímavý produkt z dreveného kolieska, s atraktívnym dizajnovým balením pri zachovaní princípu trvalej udržateľnosti životného prostredia, o ktorý sa naša spoločnosť usiluje, ale zároveň poskytnúť príležitosť mladým študentom, budúcim umelcom a dizajnérom, realizovať svoje nápady a v prípade zaujímavého produktu nadviazať spoluprácu s našou spoločnosťou pri tvorbe nového portfólia s možnosťou reálneho zárobku.

V prvom polroku 2021 plánuje spoločnosť Súčasť života zriadiť Poradný výbor v zmysle zákona 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov, ktorý bude mať troch členov.

Zároveň má RSP Súčasť života, s.r.o. zámer uchádzať sa o prostriedky Nenávratnej finančnej pomoci – prostredníctvom Opatrenia č. 4.

**9. Prílohy**

Účtovná závierka za rok 2020 - zverejnená na stránke [www.registeruz.sk](http://www.registeruz.sk)

